Järgnev saade on valminud tänu J. Meyeri teenituspartnerite toele.
Saime teeäärse pommiga pihta.
Lebasin seal veritsevana ja olin suremas.
Mu selgroog sai raketirünnakus kolmest kohast vigastada.
Kolm mu võitluskaaslastest said surma.
Tänu teile on me sõdurid leidnud lootust.
Te andsite elu elututele.
Vaata, kuidas te olete aidanud taastada me kangelaste lootuse
IGAPÄEVAELU RÕÕMUD
Hea meel näha nii paljusid inimesi nii siin saalis kui telerite taga.
Sinuga on toimunud midagi rasket, traagilist või ebaõiglast
ja sa oled sellesse kinni jäänud.
Jäänud kinni mõttesse: "Ma ei saa sellest aru!"
Kas keegigi teist võiks öelda Jumalale:
"Ma ei saa sellest aru, kuid see on OK."
"Ma annan selle üle Sulle ja jätan selle Su hoolde.
Võid seda selgitada mulle, kui soovid,
kuid kui ka mitte, siis armastan Sind sellegipoolest."
Olen väsinud nägemast inimesi, kes ajavad end lõputult segadusse,
püüdes kõigist neist asjadest sotti saada.
"Kas Jumal ikka on kõikväeline? Oli see saatanast või mitte?"
Kui tahad õppida ja kasvada Jumalas kõige selle kogetu põhjal,
siis lase aga käia,
kuid niipea, kui sattud segadusse, pead taandama end sellest.
Sest segadus ei ole Jumalast.
"Looda Issanda peale kõigest südamest
ja ära toetu omaenese mõistusele!
Õpi teda tundma kõigil oma teedel, siis ta teeb su teerajad tasaseks!"
Õpetussõnad 3:5-6
Võid mõtiskleda asjade üle nii palju kui kulub,
kuid niipea, kui sattud segadusse, lase sest lahti kui kuumast kartulist
ja jäta see sinnapaika.
Usun, et üks vabadus on osade inimeste jaoks teel.
Ma tõesti kogen seda.
Usun, et see on osade jaoks täna ja saatan pole üldse rõõmus selle üle.
Sest ta tahab meile haiget teha ja hoida meid selle valu sees
kogu me elu lõpuni.
Kujutad sa ette,
millisteks me elud oleks võinud muutuda,
kui oleksime jäänud selle kibestumise sisse.
Tänu Jumalale Tema Sõna eest,
mis aitab meil ületada kurja heaga.
Ja isegi, kui me ei mõista kõike ja valu ületab kogu me taluvuspiiri,
võime me siiski öelda: "Ma tean, et mu Päästja elab!"
Ma tean, et Jumal armastab meid piisavalt,
et mis iganes meid ka ei tabaks, Ta pöörab selle heaks.
Tal on hea plaan ja see pöördub heaks me jaoks.
Jumalal on kuldtähe vääriline saatus su jaoks valmis pandud,
mistõttu on aeg kaasata end Jumala asjadesse
ja lõpetada saatana laagris kössutamine.
"Issand, aita mul sellega õigesti toime tulla!"
"Ma ei küsi Su käes: "Miks?""
"Võid öelda mulle, kui soovid,
kuid ma ei jää selle hullumeelsuse sisse."
"Miks ma küll seda ametikõrgendust ei saanud?
Miks hoopis tema sai? Ta pole üldse seda väärt!
Miks mina seda ei saanud?"
"Miks mind peole ei kutsutud?"
"Miks tema sai terveks, aga mina olen ikka veel haige?"
Sa oled eraldi indiviid
ja Jumalal on imeliselt individuaalne plaan
su elu jaoks.
On saladusi, mida Jumal paljastab meile
ja samas jälle asju, mida me ei saa kunagi mõistma,
enne kui kord taevas.
Mul pole sellega probleeme.
Mul tõesti pole,
sest usun, et kui Jumal tahab, siis Ta ka ütleb mulle.
Ma ei aja end hulluks püüdes ise asjadest sotti saada,
millele tegelikult polegi vastuseid.
Jumala teed on sügavad ja jälitamatud.
Roomlastele 11:33 ütleb laiendatud tõlkes:
"Oh seda Jumala rikkuse ja tarkuse ja tunnetuse sügavust!
Kui seletamatud, arusaamatud ja uurimatud on Ta kohtumõistmised
ja kui jälgimatud, müstilised ning avastamatud on Tema teed,
meetodid ja rajad."
Keskendugem sellele, et olla probleemide korral stabiilsed.
Heebrealastele 12:27 on öeldud, et me elus saab olema raputusaegu
ja et kõike, mida kõigutada annab, seda ka kõigutatakse,
kuni jääb alles see, mida ei anna kõigutada.
Kuid mis see on, mis saab alles jääda?
Ainuüksi Jumal!
Jumal jääb alles!
Mulle meeldib Taanieli 3. ptk's lugu kolmest noorest mehest.
See on üks hea lugu!
Õel kuningas ütles:
"Kui te ei kummardu kuldvasika ees, lähete põlevasse ahju!"
Ja nad ütlesid: "Tea seda, kuningas -
kui me Jumal meid päästab, on hästi.
Kuid kui ka mitte, ei kummardu me siiski sinu ees."
Aamen?
Ma ei usu, et nad oleksid kahelnud Jumala võimes neid päästa.
Me ju teame, et Jumal võib teha, mida iganes Ta soovib.
Aamen?
Nii et, kui üldse on keegi kuskil süüdi, siis meie ja mitte Jumal.
Kuid mul pole sellega ka probleemi.
Ma pole enda peale pahane seetõttu, et ma pole täiuslik.
Püüan anda iga päev endast parima.
Pealegi, Jumal ju teadis, kelle Ta minu näol saab,
kui Ta mind lõi.
Ma arenen iga päevaga nii nagu sinagi.
Ära raiska oma elu selle peale,
et oled pahane oma vaenlaste-, iseenda-, Jumala- ja saatana peale.
Jäta pahameel sinnapaika ja ole rõõmus!
On nii palju asju, millele meil pole vastuseid,
kuid me võime jõuda punkti, kus öelda: "Jumal, ma usaldan Sind.
Mul pole kõiki vastuseid, kuid ma usaldan Sind."
See on nii palju parem öelda: "Aita mul sellega õigesti toime tulla",
kui et küsida: "Miks see küll juhtus?"
Taanieli 3:17-18
"Kui see peab olema, võib meie Jumal, meid päästa...
Aga kui mitte, siis olgu sul teada,
et me ei kummarda kuldkuju, mille sa oled lasknud püstitada.”
Me ei tee seda.
Me vajame täna rohkem kristlasi, kes ei lähe kompromissidele.
Kui pead oma töökoha hoidmiseks midagi ebaausat tegema,
lase sealt kiiresti jalga,
usaldades, et Jumal annab sulle mõne teise töö.
Ära mine kompromissile oma väärikuse ja moraaliga.
Tõuse üles ja ütle: "Olen kristlane ja ei pea seda õigeks.
Nii et vabandust, aga ma ei saa seda teha."
Võin lubada sulle,
et kui teed sellise ususammu tänu oma suhtele Jumalaga,
toob Ta sulle ka asemele midagi palju paremat
kui see, mille kaotasid.
Julgeksin isegi väita, et need on vahel kui testid,
mille kaudu näha, kas oleme valmis selleks ametikõrgenduseks,
mida Jumalalt palume.
Kui paljud on palunud, et Jumal teeks enamat te elus?
No sel juhul peate eeldavasti läbima ka mõne testi.
Võib-olla mitte? No hääkene küll.
1 Peetruse 4 on öeldud,
et me ei paneks imeks seda tulekuumust oma elus,
mis katsub läbi me kvaliteedi.
Ära siis käitu selliselt nagu see oleks midagi ebatavalist.
Isegi laps, kes läheb 9. klassist 10.klassi,
peab tegema lõpueksameid.
Keegi ei tea, mida nad teavad,
kuniks nende teadmised pannakse proovile.
Keegi ei tea, mida nad teeks.
"Oo, ma usaldan Jumalat! Kogu mu lootus on Jumalal!"
Me ei mõista sageli, millest me tegelikult loobume,
kui läheme oma aususe- ja väärikusega kompromissile.
Kui tahad ametikõrgendust,
peab Jumal teadma, et võib usaldada sind.
Aamen?
Ta ütles isegi iisraellastele 5 Moosese 8. ptk's,
et Ta juhtis neid läbi selle kõige,
et neid alandlikuks muuta ja neid läbi katsuda,
et näha, kas nad peavad Ta korraldusi või mitte
Ta juhtis nad kõrbe,
isegi, et oli olemas ka lühem tee, et jõuda tõotatud maale.
Kuid Jumal juhtis neid teadlikult mööda pikemat ja raskemat teed,
et muuta neid alandlikuks, katsuda neid läbi
ja näha, kas nad peavad Tema korraldusi.
Seda kõike selleks, et viia neid lõpuks maale,
mis voolas piima ja mett
ning kus oli kõike muud head-paremat.
Seega, keset raskusi ja läbikatsumisi
on Jumala lõplikuks eesmärgiks alati ülendus.
Selleks on alati ülendus.
Nii tahan julgustada sind täna kui oled minemas läbi raskuste,
siis tee seda, mida tead oma südames õige olevat
ja sa saad kogema Jumala ülendust, kui selleks on õige aeg.
Kas pole mitte julgustav?
Galaatlastele 6:9 "Ärgem tüdigem head tehes..."
ja seda tehes, mis on õige.
"...küll me omal ajal ka lõikame, kui me enne ära ei nõrke!"
St kui me ei loobu ja alla ei anna.
Aamen?
Pannes kogu oma lootuse Jumala peale
ja jätkates oma teekonda,
saame kogema midagi väga head.
Halleluuja!
Midagi väga head!
Vahel me kogeme vastuseisu inimeste kaudu.
Saatan võib kasutada inimesi, et tõusta me vastu ja heidutada meid.
See on raske, kui vajad julgustust ja saad hoopis vastupidist.
On raske, kui teed ususammu,
järgide seda, mida usud olevat Jumalast
ja kõik ütlevad, et sa ei peaks seda tegema.
See võib olla segadust tekitav. "On see siis Jumalast või mitte?"
Kuid ma järgiks pigem Jumalat
isegi siis, kui mu sammud, mida uskusin olevat õiged, on valed,
kui et järgiksin inimesi
ega saaks kunagi teada, oli mul õigus või mitte.
Matteuse 10:17 "Hoiduge inimeste eest,
kelle loomus ja teod on Jumala vastu,
sest teid antakse ülemkohtute kätte
ja teid piitsutatakse nende sünagoogides."
Me peame olema valvel,
et me ei seoks end jumalakartmatute inimestega.
Halloo?
Psalmid 1:1 ütleb, et me ei võtaks kuulda õelate nõu.
Kurjad vaimud võivad ka tõusta me vastu.
Oleme rääkinud pisut saatanast, mis küll paljudele ei meeldi,
kuid mu töö Jumala ees põruks täiega,
kui ma laseks sul elada fantaasiamaailmas,
kus sa usud, et saatanat pole olemas.
"Varas tuleb, et varastada, tappa ja hävitada."
Taaniel palvetas Taanieli 10. ptk.'s,
kuna ta vajas arusaamist ühe asja suhtes.
Ma ei hakka seda tervenisti lugema,
kuid Jumal saatis talle ingli koos vastusega.
Samas koges see ingel vastuseisu kurjuse jõudude poolt,
mis liikusid taeva ja maa vahelises atmosfääris.
Saatanat nimetatakse õhuvalla vürstiks.
Sa ei näe teda oma silmaga, kuid võid kogeda tema mõju.
See on miski, mille osas vajame tunnetust.
Miski, mille osas peame olema teravad ja valvel,
öeldes: "Miski siin ei klapi."
Ära isegi püüa mõista, mis see on, kui just Jumal sulle ei ütle.
Sest sa võid niimoodi hakata andma hinnanguid,
mis ei pruugi olla õiged.
Kuid kui sa ei tunne mõne asja osas hästi ja rahu
ning pigem tundub, et miskit on viltu,
siis mine parem teises suunas.
Olin esimest korda taolisel koosolekul nagu see siin täna,
pea 40. aastat tagasi.
Tulin väga konservatiivsest kogudusest
otse teenistusele, kus inimesed kisasid ja hõiskasid,
tõstsid oma käsi taeva poole, plaksutasid ja hüppasid.
Oli tunne nagu oleksin sattunud vaimuhaiglasse.
Võib-olla sa vaatad mind täna teleri kaudu või siit saalist,
või keegi võttis su kaasa
ja sa istud ning mõtled: "Mis värk see veel siin on?"
"See ülistus...Ma olen ikka harjunud oma lauluraamatust laulma."
See on väga hea. Tore asi, mida teha.
Kuid tänu Jumalale,
et Ta ei tee mitte kõike alati täpselt samal moel.
Aamen?
"Ma pole selle Püha Vaimu osas ka eriti kindel...
Mis mõttes pean selle lihtsalt vastu võtma?
Ma ei tea! Vähe kummaline kogu see lugu!
Ja siis ta räägib veel saatanast, mis ei meeldi mulle kohe üldse mitte."
Tegelikult aga on nii,
et esimene selline koosolek, kus ma ise käisin...
Osa minust sai riivatud kõige seal toimunu tõttu,
kuid teine osa minust - minu vaimne osa,
teadis, et tegu on õige asjaga.
Ma teadsin, et seal on midagi,
sest isegi, et mu inimlikul loomusel oli raske,
tundis mu vaim mu sees sellest rõõmu.
See on see, kuidas tunnetus toimib.
Aamen?
Ma vihkan seda, kui keegi vastab mu küsimusele:
"No kui nüüd lambist vastata..."
See on küll viimane koht, kust mingit infot vajan!
Palun ära ütle mulle kunagi midagi lambist ehk oma peast!
Ma tean mõistuse tasandil juba isegi kõike.
Ma vajan midagi sügavamat.
Seega, seal atmosfääris oli deemoneid,
kes takistasid inglit jõudmast vastusega kohale.
Kuid siis tuli üks tugevam ingel - Miikael,
kes on üks peainglitest ehk siis kõrgemal teistest inglitest.
Jumal saatis tema
ja nad võitsid üheskoos need kurjuse jõud seal paigas,
nii et Taaniel sai oma vastuse.
Taaniel oli kogu selle aja maa peal palvetamas ja paastumas,
omamata aimugi, miks ta küll vastust ei saa?
Ainus vastus, mille vahel saad, on lihtsalt: "Jätka!"
Lihtsalt jätka andmist, Jumala armastamist ja ülistamist,
jätka olemist tänulik ja hoia alal õiget suhtumist.
Jätka ütlemist: "Jumal, aita mul seda õigesti teha."
"Aita mul seda õigesti teha!"
"Joyce, mul on probleem ja ma ei tea, mida teha?"
Siit tuleb mu parim nõuanne:
kui sa ei tea, mida teha,
jätka selle tegemist, mida tead, et tuleb teha.
Osadel teist on suuri probleeme, kuid see on juba võit, et olete siin.
Usun, et Jumal annab teile ka abistavaid vastuseid.
Las ma öelda midagi.
Mis iganes ka poleks - Jumal on hea.
Galaatlastele 5:17 on öeldud:
"Sest lihalik loomus himustab Vaimu vastu
ja Vaim lihaliku vastu."
Nii et, isegi me lihalik loomus seisab vastu sellele,
mida Jumal tahab, et me teeks.
Ma võin oma vaimus tahta ärgata hommikul
ja palvetada Jumala poole ning ülistada Teda.
Kuid mu lihalik loomus tahab veel magada.
Võin oma vaimus kogeda: "Võtaks valku ja köögivilju",
aga lihalik loomus ütleb: "Tahan kooki!"
Koos jäätisega!
Ja šokolaadikastme ning vahukoorega.
Me peame mõistma, et elus tuleb ette vastuseisu.
Paulus ütles, et igakord, kui ta tahtis teha midagi head,
ei tundunud see võimalik olevat.
Mida ta tahtis teha, ta ei saanud ja mida ta ei tahtnud teha, seda ta tegi
Me oleme sõjas
ja su lihaliku loomuse ning vaimu vahel käib ka pidev madin.
Kuid hea uudis on see,
et Jumala Vaimus elades ja käies me ei täida oma lihalikke himusid.
Sa ei pea sõdima pidevalt oma lihaliku loomusega,
vaid lihtsalt keskendu Jumala Vaimu järgimisele.
Sest seda tehes saad alati kogema Jumala tahte täitumist oma elus.
Ja vahel on ka nii, et Jumal ise tõuseb meie vastu.
"Mida?"
Just, just!
1 Peetruse 5:5
Jumal paneb vastu uhketele, suurelistele ja endast palju arvavatele.
Ta paneb neile vastu ja võidab nad.
Kuid alandlikele Ta annab armu”.
Mu enda elus oli aegu, kus üritasin panna asju juhtuma,
kuid kõik, mida vaid kogesin, oli vastuseis.
Sõitlesin siis saatanat ja käskisin tal kaduda mu teelt,
kuniks mõistsin, et see polnudki alati saatan,
vaid hoopis Jumal, kes mulle vastu seisis,
sest ma üritasin teha asju, mida poleks pidanud
ja nii ei lasknud ka Jumal mul neid teha.
Seega, võid kogeda vastuseisu mitmest erinurgast,
mistõttu parim, mida siis paluda, on:
"Jumal, aita mul sellega õigesti toime tulla."
Veel viimane asi.
Väljakutsete puudumine tähendab ka mitte mingit muutust.
See oli midagi, mida mu treener mulle ütles.
Ta ulatas mulle midagi, mis oli raskem kui möödunud kord
ja ma ütlesin: "Nalja teete või?"
Tema aga ütles: "Pole väljakutset, pole ka muutust!"
Ja ma mõtlesin: "Oh, sellest saab hea jutluse!"
Otsin alati midagi, millest üks sõnum esile tuua.
Kuid päriselt ka -
nii nagu sa näed trenni tehes oma keha muutumas,
või su kaal alaneb tänu ülesöömise lõpetamisele.
Kuidas iganes.
Selleks, et kogeda ühe otsa kasu, tuleb maksta hind teises otsas.
Me vajame rohkem inimesi, kes on valmis investeerima täna,
et kogeda midagi hiljem.
Mitte inimesi, kes tahavad lihtsalt nautida mugavusi,
hoolimata sellest, mis saab hiljem.
Kuid see "hiljem" tuleb.
Parim, mida me kõik teha saame,
on lasta Jumalal juhtida end
vastavalt Ta isiklikule plaanile me jaoks.
Jah, see on mõnus ja kerge nautida juba praegust elu,
kuid tea, et Jumalal on midagi imelist varuks su jaoks.
Nii et, esimene asi, mida paluda, on:
"Jumal, aita mul sellega õigesti toime tulla!"
Kui tahad öelda mulle, miks?, on tore.
Kui ei, usaldan Sind ikkagi!"
Andke Jumalale üks tänuaplaus.
Millest iganes sa ka läbi ei läheks
ja ma usun, et osa teist läheb läbi väga rasketest asjadest,
siis tea, et Jumal on juba andud sulle kõik,
mida vajad võiduks.
Kuid sa pead uskuma sellesse.
Kui sa usud, et saad nagunii lüüa, siis nii ka läheb.
Kui aga usud Jumala Sõna,
saad ka nägema kuidas su elu järgneb su uskumusele.
Täna pakume sulle 4h jagu õpetust "Võites elu lahinguid"
ja raamatut: "Lase Jumalal võidelda oma võitlused"
See väike, 150 lk raamat, on väga populaarne,
kuna see on kergesti loetav ja väga nauditav.
Ilusat päeva ja tea, et Jumal armastab sind
ning Tal on eriline plaan su elu jaoks.
Ja tea, et Ta on alati ja kõikjal koos sinuga!
Oled sa vahel tundnud, et oled täitsa üksi
ja võitled elu lahinguid millegi vastu, mida sa isegi ei näe?
Või sa koged raskeid aegu, millega on võimatu toime tulla?
Ole julge!
Jumalaga koos ei ole sa üksi keset oma eluraskusi.
Ta on kõikvõimas ja aitab sul võita ükskõik, millised takistused.
Joyce õpetab,
kuidas toetuda Jumalale ja Tema väele.
CD'd "Võites elu lahinguid"
ja raamat: "Lase Jumalal võidelda oma võitlused"
Tellimisinfo nähtav ekraanil
Võta Joyce kaasa
On äärmiselt oluline teada oma väärtust Jumala lapsena
ning elada selle meelevallaga, mille Jumal on sulle andnud.
Ära ole sõjajalal iseendaga,
lastes Saatanal tuua süüdistavaid mõtteid,
mis valitsevad su elu.
Otsid häid uudiseid?
Rohkem pole vaja otsida!
Telli endale tasuta ajakiri "Igapäevaelu rõõmud".
Naistekonverents "Armasta elu!"
Elu pole mingi kleidiproov,
nii et lase käia ja registreeru juba täna!
Täpsem info Joyce'i kodulehelt
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagamaks Kristuse armastust üle maailma.
Tõlge: Anne-Ly Raukas
Jagades Kristust - armastades inimesi
Nähtud saade valmis tänu J.Meyeri teenistuspartnerite toele